Eskom-hoof bedankBrian Molefe, Eskom Volgens Molefe sal hy Eskom op 1 Januarie verlaat. In ‘n mediaverklaring wat deur Eskom uitgereik is, verwys Molefe na adv. Thuli Madonsela se staatskaping-verslag waarin hy genoem word. Volgens Molefe is sy bedanking nie ‘n skulderkenning nie maar doen hy dit in belang van die maatskappy. Madonsela het in haar verslag gewys op Molefe en Ajay Gupta se “gemaklike verhouding” en dat hulle verskeie kere in verbinding met mekaar was. Sy het onder meer bevind dat Molefe en Ajay Gupta mekaar tussen Augustus 2015 en Maart vanjaar 58 keer gebel het. Molefe was ook tussen 5 Augustus en 17 November verlede jaar vyf keer in die Saxonwold-omgewing. Molefe het verlede week huilerig ontken dat hy ooit by die herehuis in Saxonwold was. Hy het beweer hy kuier gereeld by ŉ sjebeen in die gebied. Madonsela het ook bevind die Eskom-raad is onbehoorlik aangestel.